Številka: 100-19/2022/1

Datum: 12.4.2022

Na podlagi 57. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb) Ministrstvo za infrastrukturo, **Uprava Republike Slovenije za pomorstvo**, Kopališko nabrežje 9, 6000 Koper, objavlja interni natečaj za zasedbo uradniškega delovnega mesta za nedoločen čas s 3 mesečnim poskusnim delom

**VIŠJI SVETOVALEC, šifra DM 288**

v Sektorju za investicije, nepremičnine in finance

Javni uslužbenci, ki se bodo prijavili na prosto delovno mesto, morajo izpolnjevati naslednje pogoje:

* sklenjeno delovno razmerje na uradniškem delovnem mestu za nedoločen čas v državni upravi, pravosodnih organih, drugih državnih organih ali upravah lokalne skupnosti, ki so pristopili k »Dogovoru o vključitvi v interni trg dela« in biti imenovani v uradniški naziv;
* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba(prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* najmanj štiri (4) leta delovnih izkušenj;
* opravljeno obvezno usposabljanje za imenovanje v naziv;
* višja raven znanja jezika narodne skupnosti - italijanski jezik;
* osnovna raven znanja angleškega jezika;
* strokovni izpit iz upravnega postopka druge stopnje.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe. Zahtevane delovne izkušnje se skrajšajo za tretjino v primeru, če ima kandidat opravljen magisterij znanosti, doktorat znanosti oziroma zaključen specialistični študij.

Kandidati, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU. V nasprotnem primeru bo izbrani kandidat moral opraviti usposabljanje za imenovanje v naziv najkasneje v enem letu od sklenitve pogodbe o zaposlitvi.

Pri izbranem kandidatu se bo preverjalo ali ima opravljen strokovni izpit iz upravnega postopka druge stopnje. Izbrani kandidat, ki nima opravljenega strokovnega izpita iz upravnega postopka, bo moral v skladu s tretjim odstavkom 31. člena Zakona o splošnem upravnem postopku izpit opraviti najkasneje v roku treh mesecev od premestitve javnega uslužbenca.

Pri izbranem kandidatu se bo preverjalo izpolnjevanje pogoja višje ravni znanja jezika narodne skupnosti - italijanski jezik. Izpolnjevanje pogoja se bo presojalo na podlagi dokumentacije in se za izpolnjevanje lahko šteje:

* zaključena osnovnošolska obveznost na dvojezični osnovni šoli in končana srednja šola, kjer je bil eden od jezikov tudi italijanski,
* končana srednja šola, kjer je bil eden od jezikov tudi italijanski, pri čemer oseba predhodno ni končala dvojezične osnovne šole in izpit na dodiplomskem ali podiplomskem študiju iz jezika narodne skupnosti - italijanskega jezika,
* zaključen dodiplomski študij jezika narodne skupnosti - italijanskega jezika,
* šolanje v drugi državi, kjer je jezik narodne skupnosti - italijanski jezik materni jezik,
* certifikat oziroma potrdilo o višji ravni znanja jezika narodne skupnosti.

**Prednost pri izbiri bodo imeli kandidati z znanjem in izkušnjami:**

- z izvajanjem kadrovskih nalog v državni upravi;

- z uporabo aplikacije MFERAC.

Okvirna vsebina dela:

* izvajanje natečajnih postopkov za prosta delovna mesta;
* izvajanje nalog v zvezi s pripravo in obračunom plač in drugih stroškov dela;
* vodenje kadrovskih evidenc;
* izvajanje drugih strokovnih nalog na področju kadrovskih zadev;
* samostojno opravljanje drugih zahtevnejših nalog na kadrovskem področju ter na področju upravnega poslovanja.

Prijava mora biti **obvezno oddana na predpisanem obrazcu** »Prijava za DM 288 – Višji svetovalec v Sektorju za investicije, nepremičnine in finance«, ki je sestavni del internega natečaja.

Prijava mora vsebovati:

1. Izjavo kandidata o izpolnjevanju pogoja glede uradniškega naziva, iz katere je razviden naziv, ki ga kandidat ima in datum pridobitve naziva;
2. Izjavo kandidata, da izpolnjuje druge pogoje za zasedbo delovnega mesta, in sicer:

* da ima sklenjeno delovno razmerje na uradniškem delovnem mestu za nedoločen čas v državni upravi, pravosodnih organih, drugih državnih organih in upravah lokalnih skupnosti, ki so pristopili k »Dogovoru o vključitvi v interni trg dela«;
* o izpolnjevanju pogoja glede zahtevane izobrazbe, iz katere mora biti razvidna stopnja izobrazbe, pridobljeni strokovni naziv ter datum pridobitve izobrazbe in ustanova, na kateri je izobrazba pridobljena;
* o izpolnjevanju pogoja glede zahtevanih delovnih izkušenj, z opisom vseh dosedanjih zaposlitev, v katerem kandidat navede datum (dan, mesec in leto) sklenitve in datum (dan, mesec in leto) prekinitve delovnega razmerja pri posameznemu delodajalcu, ter kratko opiše delo, ki ga je pri tem delodajalcu opravljal ter navede kakšna je bila zahtevana stopnja izobrazbe za opravljanje tega dela;
* o izpolnjevanju pogoja glede znanja uradnega jezika;
* o izpolnjevanju pogoja višje ravni znanja jezika narodne skupnosti - italijanski jezik ter osnovne ravni znanja angleškega jezika;
* o opravljenem strokovnem izpitu iz upravnega postopka, iz katere mora biti razviden datum opravljanja izpita in organu oz. instituciji, pri kateri je bil izpit opravljen ter stopnji izpita;
* o opravljenem obveznem usposabljanju za imenovanje v naziv.

1. Izjavo, da za namen tega natečajnega postopka kandidat dovoljuje Upravi Republike Slovenije za pomorstvo pridobitev podatkov iz 1. in 2. točke tega odstavka iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

V izbirni postopek se bodo v skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) uvrstile samo popolne in pravočasno prispele prijave in samo kandidati, ki izpolnjujejo natečajne pogoje.

Strokovna usposobljenost kandidatov se bo presojala na podlagi navedb v prijavi in dokazil priloženi k prijavi, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Izbrani kandidat bo opravljal delo na uradniškem delovnem mestu Višji svetovalec, ki se opravlja v nazivih Višji svetovalec III, Višji svetovalec II in Višji svetovalec I. Izbrani kandidat bo sklenil pogodbo o zaposlitvi, oziroma aneks k pogodbi o zaposlitvi o premestitvi na uradniško delovno mesto Višji svetovalec, za nedoločen čas, s polnim delovnim časom in s 3 mesečnim poskusnim delom

Izbrani kandidat bo opravljal delo v poslovnih prostorih Uprave Republike Slovenije za pomorstvo, na naslovu: Kopališko nabrežje 9, 6000 Koper, oziroma v drugih uradnih prostorih, kjer organ opravlja svoje naloge.

Kandidat vloži prijavo v pisni obliki na priloženem obrazcu »Prijava za DM 288 – Višji svetovalec v Sektorju za investicije, nepremičnine in finance«, ki jo pošlje v zaprti ovojnici z označbo: »Za interni natečaj Višji svetovalec, šifra DM 288, sklic na št. 100-19/2022« na naslov: Ministrstvo za infrastrukturo, Uprava Republike Slovenije za pomorstvo, Kopališko nabrežje 9, 6000 Koper, in sicer **v roku 8 dni po objavi** na osrednjem spletnem mestu državne uprave GOV.SI, <https://www.gov.si/zbirke/delovna-mesta>. Za pisno obliko prijave šteje tudi elektronska oblika, poslana na elektronski naslov [ursp.box@gov.si](mailto:ursp.box@gov.si), pri čemer veljavnost prijave ni pogojena z elektronskim podpisom.

Informacije v zvezi z internim natečajem dajeta Borut Dolenc (05) 66 32 138 ali Olga Planinšek tel. (05) 66 32 130. V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške. Obvestilo o končanem internem natečaju bo objavljeno na osrednjem spletnem mestu državne uprave (<http://www.gov.si/>).

Objava:

* portal GOV.si

Priloga:

vloga za zaposlitev in izjava Jadran Klinec, mag. inž. pom.

DIREKTOR